Jenakijeve
Jenakijeve on linn Ukrainas Donetski oblastis. Asub Krinka jõe ääres umbes 55 km kaugusel Donetskist. Asula rajati 1853. aastal. 1925. aastal sai Jenakijeve linnaõigused. 1928–1936 ja 1941–1943 oli linna nimi Rõkove. 1936–1941 ja 1943–1944 kandis nime Ordžonikidze. Tänapäeval on linna olulisemad tööstusharud söetööstus, keemiatööstus, metallurgia ja masinatööstus. Linna läbib raudtee. Jenakijevest on pärit Viktor Janukovõtš. 2014. aastast on linn Donetski Rahvavabariigi kontrolli all.